11. MAJ 2021 DELREGNSKABER FOR POST DANMARKS HOVEDOMRÅDER 2020 


LOVGRUNDLAG 

I henhold til § 5, stk. 6 i det af Trafik-, Bygge- og Boligstyrelsen udstedte 
Regnskabsreglement for Post Danmark A/S gældende fra 1. januar 2014 
skal Post Danmark i aggregeret form offentliggøre den samlede 
produktøkonomi for tjenester omfattet af befordringspligten og tjenester, 
der ikke er omfattet af befordringspligten. 


PRINCIPPER OG METODER 

Delregnskaberne for hovedområderne med befordringspligt og uden 
befordringspligt udarbejdes efter samme regnskabspraksis som 
selskabets årsregnskab og er opstillet efter de af Trafik-, Bygge- og 
Boligstyrelsen godkendte principper og metoder for indtægts- og 
omkostningsallokering. I overensstemmelse med Regnskabsreglementet 
er delregnskaberne baseret på en dokumenteret model. Opstilling af del- 
og produktregnskaber sker på basis af registreringer af indtægter og 
omkostninger på baggrund af regnskabskonteringer, timeregistreringer 
på arbejdsprocesser, løbende statistikoptagelse, tidsstudier samt 
stikprøver og ved sammenstilling af disse. Delregnskaberne er ikke et 
driftsøkonomisk produktregnskab, det er en opgørelse af det økonomiske 
resultat for de to hovedområder, udarbejdet i henhold til det gældende 
regnskabsreglement. 


Omkostninger henføres til de enkelte hovedområder på baggrund af 
detaljerede og dokumenterede analyser af de enkelte tjenesters 
(produkters) omkostningstræk på virksomhedens processer (salgs-, filial-, 
transport-, sorterings- samt omdelingsprocesser). Der er således etableret 
en model, der i høj grad kan understøtte sammenhængen mellem de 
enkelte driftsprocesser i virksomheden og ressourcetræk af samme 
processer. 


Omkostninger klassificeres som hhv. inkrementelle omkostninger, 
henførbare fællesomkostninger eller som ikke-henførbare 
fællesomkostninger, jf. gældende metoder og principper. Inkrementelle 
omkostninger defineres som omkostninger, såvel faste som variable, som 
på kort eller mellemlang sigt (3-5 år) falder bort, såfremt en tjeneste 
falder bort. Henførbare fællesomkostninger er omkostninger, som ikke vil 
falde bort ved bortfald af en enkelt tjeneste. De kan umiddelbart 
henføres direkte til en gruppe på to eller flere tjenester og fordeles på 
disse på grundlag af en direkte analyse. Ikke-henførbare 
fællesomkostninger er omkostninger, som ikke kan fordeles på 
tjenesterne på grundlag af en direkte analyse. 


Gældende metoder og principper medfører, at befordringspligtige 
tjenester betragtes som de dimensionerende tjenester i Post Danmark. Til 
disse tjenester henregnes omkostninger, der er nødvendige for at drifte 
det nuværende produktions- og styringssystem til salg, indsamling, 
transport, sortering, og omdeling af forsendelserne. Produktions- og 
styringssystemet omfatter tillige relevante omkostninger ved filialnettet, 
ledelsessystemet og centrale omkostninger. 


Til tjenester uden befordringspligt henregnes således omkostninger, som 
håndteringen af disse tjenester giver anledning til, dels alle inkrementelle 
omkostninger, dels fællesomkostninger vedrørende drift og udvidelse af 

det grundlæggende produktions- og styringssystem. Hertil kommer en 
forholdsmæssig andel af ikke- henførbare fællesomkostninger. 


På baggrund af dynamikken i Post Danmarks markeder, tjenester, 
organisation og produktionsapparat tilpasses økonomimodellen bag 
delregnskaber løbende, således at den bedst muligt afspejler indtægters 
og omkostningers fordeling. Post Danmark har etablerede procedurer og 
retningslinjer, der sikrer dette arbejde. Desuden er det sikret, at 
modeldokumentationen løbende ajourføres i takt med gennemførte 
ændringer i virksomhedens processer. Som en integreret del af dette 
arbejde sker tillige en løbende finjustering af de underliggende 
regnskabskonteringer, statistikopgørelser, tidsstudier og stikprøver. Der 
var i 2020 ingen væsentlige ændringer i principperne for 
produktøkonomiopgørelserne. 


Beskrivelsen af de gældende principper og metoder for 
omkostningsallokeringen og for udarbejdelsen af 
produktøkonomiopgørelserne er godkendt af Trafik-, Bygge- og 
Boligstyrelsen. 


DELREGNSKABER FOR POST 
HOVEDOMRÅDER 2020 

I overensstemmelse med bestemmelserne givet i Regnskabsreglementet 
har Post Danmark i 2020 gennemført enkelte mindre tilpasninger i 
analyser og datafangst, der fordeler omkostninger mellem tjenester med 
befordringspligt og tjenester uden befordringspligt. 


DANMARKS 


Resultat før skat på -26 mio. kr. i 2020 fordeler sig med -10 mio. kr. på 
området med befordringspligt og -16 mio. kr. i området uden 
befordringspligt, jf. tabel 1. 


Resultatet på hovedområderne viser i år et underskud før skat og er 
påvirket af særlige poster vedrørende hensættelser til afskedigelser af 
medarbejdere samt gevinst ved salg af aktiver. I hovedområdet med 
befordringspligt indgår kompensation til dækning af omkostninger knyttet 
til varetagelsen af statens befordringspligt på 223 mio. kr. 


Delregnskaberne omfatter konsoliderede regnskabstal for Post Danmark 
A/S og datterselskaberne Post Fleet Management A/S samt Distribution 
Services A/S. 


| hovedområdet uden befordringspligt indgår resultat af Post Danmarks 
kapitalandele i associerede virksomheder. 


REVISORERKLÆRING 

I henhold til Regnskabsreglementet § 5, stk. 4 har revisionsfirmaet KPMG 
Statsautoriseret Revisionspartnerselskab over for Trafik-, Bygge- og 
Boligstyrelsen afgivet erklæring om, at produktøkonomiopgørelserne er 
udarbejdet i overensstemmelse med de gældende principper og metoder, 
jf. § 5, stk. 1-3. 

Erklæringen er tilgængelig på www.postnord.dk 

Tabel 1 
2020 2020 2020 
Beløb i mio. kr. Med befordringspligt Uden befordringspligt Post Danmark total 
Indtægter i alt 3.774 1.610 5.384 
Omkostninger i alt (3.784) (1.626) (5.410) 
Resultat før skat (10) (16) (26) 





I både det befordringspligtige område og i området uden for befordringspligt indgår tjenester indenfor breve og pakker, og opdelingen er således alene 
udtryk for hvorvidt tjenesten er pålagt Post Danmark A/S som en del af befordringspligten. Post Danmark A/S har hverken eneret på det 
befordringspligtige område eller området uden for befordringspligten, hvorfor der er konkurrenceudsættelse på tjenester i begge delregnskaber. 


